Nos frater Gauffridus humilis abbas S. Martini Eduensis notum facimus quod cum frater Petrus de Fontanis, quondam rector domus nostre de Grangiis, tempore quo vivebat, tradidisset quindecim libras bonorum parvorum Turonensium religioso viro fratri Petro de Ochis, priori prioratus nostri de S. Salvio, pro certis rebus infrascriptis quas idem frater Petrus tenebat pignoratas in modo feodi ab Ysabelle domina de Brolio et Philiberto ejus filio, que res nobis evenerunt per mortem dicti fratris Petri de Fontanis, moventes de feodo monasterii nostri predicti; nos etiam considerantes honestam vitam quam idem frater Petrus ducebat dum vivebat, necnon penas et Iabores quos frater Helias de Rechigne, quondam capellanus noster, tempore vite sue in nos misit absque aliqua remuneratione, volentes salubriter de remedio animarum providere, damus, concedimus et assidemus conventui nostro monasterii nostri predicti pro anniversariis predictorum fratrum videlicet illa que tenet Costantinus Verins et totum mansum suum situm apud Brolium, de quibus debet XXV solidos turonenses ad festum S. Bartholomei, ratione taillie, et alia jura cum aliis reddibentiis prout eadem Ysabellis et Philibertus filius ejus habebant et percipiebant in manso predicto, tempore quo impignoraverunt predictum hominem cum manso suo. Datum die Martis post festum B. Andree, anno Domini MCCC XLVIII.